Елитра
Елитрите (надкрилията) са видоизменената първа двойка силно хитинизирани, твърди крила при някои групи насекоми, покриващи и предпазващи задния чифт крила и коремчето. Те не участват активно при летенето, но могат да имат стабилизираща и направляваща функция при летежа.

В най-тесния смисъл на думата, елитри имат само бръмбарите. Често обаче тя се използва за надкрилията и на други разреди насекоми, като полутвърдокрили, хлебарки, кожестокрили и др. В специализираната литература, за последните по-често се използват специализирани термини като полуелитри (полутвърдокрили) и тегмени (хлебарки и кожестокрили). „Надкрилия“ се използва в по-широкия смисъл.

Морфология на елитрите 

Елитрите излизат от втория дял на коремчето на насекомите и, подобно на крилете, представляват продължение на кутикулата на тялото. Обикновено са свободни, но могат да бъдат и слепени – при някои бегачи, сечковци, хоботници и др. Това се случва когато летателните крила за закърнели и няма нужда от разперването на елитрите, а слепването им осигурява по-добра изолация на насекомото. Частта на елитрата подгъната коремно се нарича епиплевра.

Форма 
Елитрите най-често покриват цялото коремче, но може да са скъсени оставяйки по-малка (много Nitidulidae) или по-голяма (Късокрили бръмбари, Meloidae) част от коремчето непокрита – тогава коремчето обикновено е по-силно склеротизирано, тъй като липсва защитата на елитрите. В някои случаи елитрите са издължени зад коремчето, например при род Blaps. Понякога имат и различни израстъци, като шипчетата на бръмбарите от трибус Hispini.

Скулптура 
Скулптурата на елитрите е изключително разнообразна. Най-често срещаните елементи на скулптурата са:

Източници 

Бръмбари
 
Анатомия на насекомите